open-index/open-wikipedia-markdown huggingface dataset:
Galaties

**Galaties** is 'n uitgestorwe Keltiese taal wat van die 3de eeu v.C. tot die 4de eeu n.C. in Galatië in Klein-Asië (moderne Turkye) gepraat is.

duimnael|links|Ligging van die Romeinse provinsie Galasië
Slegs vlugtige verwysings en kommentaar in klassieke geskrifte en verspreide name op inskripsies het behoue gebly. Altesame tel dit op tot slegs ongeveer 120 woorde, meestal persoonlike name wat met *-riks* eindig (cf. Gallies *-rix/-reix*, Oud-Iers *ri*, Goties *-reiks*, Latyn *rex*) "koning", sommige wat met *-marus* eindig, datief *-mari* (cf. Gallies *-maros*, Oud-Iers *mor*, Wallies *mawr*) "groot", en stamname soos *Ambitouti* (Oud-Iers *imm-* "rondom", Oud-Iers *tuath* "stam"), en 'n leksikale item *drunaimeton* "vergaderplek" (cf. Oud-Iers *drui* "druid", Oud-Iers *neimed* "heilige plak"). Galaties is 'n Vasteland-Keltiese taal uit dieselfde tyd en nou verwant aan Gallies.

## Bronne 
* 
* Weisgerber, L. (1931). Galatische Sprachreste. In *Natalicium Johannes Geffcken zum 70. Geburtstag 2. Mai 1931 gewidmet von Freunden, Kollegen und Schülern*, 151–75. Heidelberg: Carl Winter.
Pous Higinus

**Higinus** was die negende pous van die Rooms-Katolieke Kerk.

## Biografie 
Pous Higinus is gebore in Athene maar sy geboortedatum is onbekend, hy is oorlede in 142. In 138 volg hy Pous Telesforus op en word in 142 opgevolg deur Pous Pius I. Daar word beweer dat hy 'n filosofiese agtergrond gehad het. Daar word ook beweer dat hy die martelaarsdood gesterf het onder keiser Markus Aurelius, maar daar is geen dokumentêre bewys daarvoor nie.

## Pontifikaat 
Tydens sy pontifikaat lewe die gnostici Valentinos, Kerdon en Marcion in Rome. Hy organiseer die kerklike hiërargie, sorg dat alle kerke na heiliges genoem word en stel die gebruik van peetouers in.

## Verering 
Na sy dood is hy in die Vatikaan begrawe naby die graf van Simon Petrus en as heilige vereer. Sy feesdag is op 11 Januarie.

## Bronne 
* Maxwell-Stuart, P.G. (1997). Chronicle of the Popes. Thames Hudson Ltd., London. 

## Verwysings 
## Eksterne skakels 
* 
* 

## Nota 
Saamgestel uit die Nederlandse, Engelse en Duitse wiki.

## Opvolging 
|}
Keltiberies

**Keltiberies** (ook bekend as **Hispano-Kelties**) is 'n uitgestorwe Keltiese taal wat deur die Keltiberiërs in Portugal en sentraal Spanje gepraat is voor en tydens die Romeinse Ryk se besetting van die gebiede. Baie min van die Keltiberiese taal het behoue gebly. Getuienis van die taal se bestaan kan gesien word in sommige voor-Romeinse plekname in die Iberiese Skiereiland wat lank genoeg oorleef het om in dokumente opgeneem te word het, in die formules wat in sommige persoonlike eiename gebruik is (wat wenke gee oor die grammatika van die taal), en in inskripsies op brons en lood gedenkplate wat in die Keltiberies skrif geskryf is wat Fenisiese en Griekse eienskappe kombineer. Genoeg het behoue gebly om aan te toon dat Fenisiese 'n *Q*-Keltiese (soos Goidelies), en nie *P*-Kelties soos Gallies was nie. Aangesien Britonies ook *P*-Kelties is, maar as 'n Eiland-Keltiese taal is wat nader verwant is aan Goidelies as aan Gallies, volg dit dat die *P*/*Q* verdeling parafylieties is: die verandering van *kw* na *p* het in in Britonies en Gallies plaasgevind op 'n stadium toe dit reeds aparte tale was eerder as wat dit 'n verdeling aandui wat 'n aparte tak in die "stamboom" van die Keltiese tale aandui. 'n Verandering van PIE *kw* (*q*) na *p* het ook in sommige Italiese tale plaasgevind: vergelyk Oskies *pis, pid* ("wie, wat?") met Latyn *quis, quid*. Keltiberies en Gallies word gewoonlik saam gegroepeer as die Vasteland-Keltiese tale, maar die groepering is ook parafylieties: geen bewyse dui daarop dat die twee enige gemene innovasie apart van Eiland Kelties deel nie.

duimnael|links|Inskrif op die Botorrita-plaat I
Die langste Keltiberiese inskripsies wat getuienis oor die taal verskaf is die op drie Botorrita-plate, bronsgedenkplate uit Botorrita naby Zaragoza, wat dateer uit die vroeë 1ste eeu v.C.

Keltiberies vertoon 'n ten volle geïnflekteerde betreklike voornaamwoord *ios* wat nie in ander Keltiese dialekte bewaar is nie, en die partikels *kue* "en", *nekue* "nog", *ve* "of". Soos in Wallies is daar 'n *s*-subjunktief, *gabiseti* "hy sal neem" (Oud-Iers *gabid*), *robiseti*, *auseti*. Vergelyk Umbries *ferest* "hy sal maak".

## Verwysings 
## Bronne 
* Jordán Cólera, C. (2005). *Celtibérico*. Zaragoza.
* Hoz, Javier de. (1996). *The Botorrita first text. Its epigraphical background*; in: *Die größeren altkeltischen Sprachdenkmäler.* Akten des Kolloquiums Innsbruck 29. April – 3. Mai 1993, ed. W. Meid and P. Anreiter, 124–145, Innsbruck.
* Meid, Wolfgang. (1994). *Celtiberian Inscriptions*, Archaeolingua, edd. S. Bökönyi and W. Meid, Series Minor, 5, 12–13. Budapest.

## Eksterne skakels 
* Gedetailerde kaart van die Voor-Romeinse Volke van Iberië (c. 200 v.C.)
Gallia Aquitania

duimnael|Gallia Aquitania as 'n provinsie van die Romeinse Ryk in omtrent 120.
duimnael|Die Romeinse Provinsie Gallia Aquitania c. 58 v.C.
**Gallia Aquitania** was 'n provinsie van die Romeinse Republiek en die Romeinse Ryk. Die provinsie was geleë in die suidweste van moderne Frankryk tussen die Pireneë en die Garonnerivier wat nou as die Akwitanië (Frans: *Aquitaine*) bekendstaan. Keiser Augustus het die gebied tussen die Garonne en die Loirerivier by die provinsie gevoeg. Keltiese Gallië is tussen 58 en 50 v.C. deur Julius Caesar verower en in vier provinsies verdeel: Gallia Aquitania in die Suidweste, Gallia Celtica (of Gallia Lugdunensis) tussen die Loire en die Seine, Gallia Narbonensis in die Suidooste (rofweg waar Provence vandag geleë is) en Gallia Belgica waar die Lae Lande vandag geleë is. Die Romeinse provinsie Hispania Tarraconensis het Gallia Aquitania in die Suide begrens

## Verwysings
SV Bonlanden

**SV Bonlanden** is 'n sportklub uit Filderstadt in die deelstaat Baden-Württemberg in Duitsland, veral bekend vir sy sokkerafdeling. *Bonlanden* is 'n stadsdeel van Filderstadt.

Die klub *TV Bonlanden* is op 4 Augustus 1895 gestig en het in 1930 'n sokkerafdeling gevestig. In 1933 het die klub met *FC Pfeil* (gestig in 1921) saamgesmelt onder impuls van die Derde Ryk as *Turngemeinde Bonlanden*. Na die Tweede Wêreldoorlog is die klub op 7 September 1945 heropgerig as *Sportverein Bonlanden*.

Die klub se beste jaar was 1996: behalwe dat die klub vir die eerste keer promosie na die Oberliga gekry het, het die klub ook vir die eerste keer (en enigste tot dusver) vir die hoofrondte van die DFB-Pokal gekwalifiseer, waar daar in die eerste rondte eers na ekstra tyd met 2-4 teen VfL Bochum verloor is.

## Onlangse ligaposisionering 
## Eksterne skakels 
* Amptelike klubblad
Desi Bouterse

**Desiré Delano Bouterse** (13 Oktober 1945 – 23 Desember 2024) was 'n Surinaamse militêre leier en staatshoof, asook die Nasionale Demokratiese Party (NDP) se voorsitter.

duimnael|links|upright|Desi Bouterse as militêre leier van Suriname in 1980
Bouterse se naam word vereenselwig met die militêre bewind wat Suriname van 1980 tot die begin 1990's beheer het. Op 25 Februarie 1980 het 'n militêre junta onder leiding van Bouterse 'n staatsgreep in Suriname uitgevoer. Hoewel die President in sy pos behou is, was die Voorsitter van die Nasionale Militêre Raad onder Bouterse die de facto heerser totdat hy in 1988 bedank het. Hy was self die president in 1982.

Bouterse was 'n leidende figuur in die burgeroorlog wat na-onafhanklikheidswording in Suriname uitgebars het en word blameer vir die sogenaamde Desember-moorde in 1982. Hy is ook beskuldig van betrokkenheid by dwelmhandel, en 'n Nederlandse hof het hom in absentia skuldig bevind aan onwettige kokaïenhandel in Julie 1999. Hy was steeds woonagtig in Suriname en kon nie uitgelewer word aan Nederland nie, vanweë sy status as voormalige staatshoof.

Ná die oorgang tot burgerlike regering, wat deur onderskeidelik Ronald Venetiaan, Jules Wijdenbosch en later weer Venetiaan gelei is, het Bouterse onsuksesvol gepoog om staatshoof te word in die algemene verkiesings.

Hoewel Bouterse in Nederland skuldig bevind is, was hy steeds op vrye voet in Suriname. Die Surinaamse regering is tans onsuksesvol besig om die Desember-moorde en Bouterse se rol daarin te ondersoek. Hy het enige betrokkenheid aan die moorde ontken.

By die verkiesings van 2010 is Bouterse verkies tot president van Suriname. Hy was president tot 2020, toe sy party die verkiesing verloor het en Chan Santokhi van die VHP president geword het.

## Vonnis en dood 
Bouterse is op 29 November 2019 deur die Surinaamse krygsraad tot twintig jaar tronkstraf gevonnis vir die Desember-moorde. Hy het egter teen sy skuldigbevinding geappelleer, en het vry gebly, afwagtend die appèluitspraak in Desember. Hy het nie vir die uitspraak opgedaag nie en het daarna weggekruip.

Desi Bouterse is op 23 Desember 2024 in die ouderdom van 79 oorlede ná 'n kort siekbed by sy skuilplek.

## Verwysings 
## Eksterne skakels
Ronald Venetiaan

**Ronald Runaldo Venetiaan** (18 Junie 1936 – 5 November 2025) was 'n wiskundige wat as die 6de President van Suriname gedien het. Sy eerste termyn as President was van 1991 tot 1996, toe hy teen Jules Wijdenbosch in die algemene verkiesing verloor het. In 2000 het hy weer die Surinaamse Presidentsverkiesing as leier van die Nuwe Front Party gewen. In 2005 is hy tot 'n derde termyn herkies.

Hy het Suriname in 1955 verlaat en na Nederland verhuis om wiskunde en fisika aan die Universiteit van Leiden te studeer, waar hy in 1964 gegradueer het en die graad van *doctorandus* behaal het. Kort daarna het Venetiaan na Suriname teruggekeer en ’n onderwyser in wiskunde en fisika geword. 

In 1973 het Venetiaan as Minister van Onderwys gedien vir die Nasionale Party van Suriname (NPS) in die regering van Henck Arron, totdat Arron in 1980 omvergewerp is deur die Surinaamse staatsgreep onder leiding van Dési Bouterse. Daarna het hy besluit om as professor aan die Anton de Kom-universiteit te werk. Alhoewel die meeste van sy werke nooit gepubliseer is nie, is hulle in teaterstukke opgevoer, en hy het saamgewerk aan president Chan Santokhi se boek *We gaan Suriname redden* (Ons gaan Suriname red) uit 2020.

Venetiaan was getroud met Liesbeth Vanenburg en het drie dogters en ’n seun gehad. Hy is op 5 November 2025 in Paramaribo oorlede, op 89-jarige ouderdom. President Jennifer Geerlings-Simons het sy dood betreur en gesê dat Venetiaan “’n staatsman en ’n groot seun van die nasie” was, en sy toewyding aan demokrasie geloof. Die voormalige president Santokhi het ook sy meegevoel uitgespreek en bygevoeg dat Venetiaan “’n staatsman” was wie se dood “’n groot leemte laat”.

## Verwysings
Eiland-Keltiese tale

Die **Eiland-Keltiese Tale** is volgens een vorm van klassifikasie een van die hooftakke van die Keltiese tale. Die ses hedendaagse Keltiese tale is almal Eiland-Keltiese tale en kan verdeel word in:
* die Goideliese tale (Iers-Gaelies, Skots-Gaelies en Manx-Gaelies); en 
* die Britoniese tale (Bretons, Kornies en Wallies).

duimnael|links|Kaart van die diachroniese uitbreiding van Keltiese stamme in Europa volgens 19de eeuse hipoteses:
Die term "Eiland-Kelties" verwys na die oorsprong van die tale in die Britse Eilande teenoor die nou uitgestorwe Vasteland-Keltiese tale wat op die Europese vasteland gepraat is en in Anatolië. Daar bestaan 'n teorie dat die Britoniese en Goideliese tale saam in die eilande ontwikkel het en dat dit 'n gemene voorouer het wat jonger is as enige wat gedeel word met Vasteland-Keltiese tale soos onder andere Keltiberies, Gallies, Galaties en Leponties, wat nou almal reeds lankal uitgestorwe is. Let daarop dat hoewel Bretons vandag op die Europese vasteland gepraat word dit deur immigrante uit Brittanje na die weste van Frankryk gebring is en nie daar ontstaan het nie.

Voorstanders van die Eiland-Kelties hipotese wys op die gedeelde innovasies van Eiland-Keltiese tale, insluitend *inflected prepositions*, gedeelde gebruik van sekere werkwoord *particles* en Werkwoord-Onderwerp-Voorwerp, woordvolgorde. Hulle stel dat 'n verdeling wat die Britoniese tale en Gallies (P-Kelties) aan een kant plaas, en die Goideliese tale saam met Keltiberies (Q-Kelties) aan die anderkant 'n oppervlakkige verdeling is (i.e. gegrond op 'n feneomeen te wyte aan taalkontak), aangesien die klankverskuiwing (Q na P) onafhanklik in die voorlopers van Gallies en Brithonies kon plaasgevind het. 

Die familieboom van Eiland-Kelties is dus as volg:
***Eiland-Kelties**
** Goidelies
*** Primitiewe Iers
*** Oud-Iers
*** Middel-Iers
**** Iers-Gaelies
**** Skots-Gaelies
**** Manx-Gaelies
** Bretonies
*** Pikties
*** Brits
**** Kumbries
**** Oud-Wallies
***** Middel-Wallies
****** Wallies
**** Suidwestelike Bretonies
***** Bretons
***** Kornies

## Verwysings 
## Eksterne skakels 
*
Niek du Toit

**Servaas Nicolaas (Niek) du Toit** is 'n voormalige offisier van die Suid-Afrikaanse 32-Bataljon wat skuldig bevind is in Ekwatoriaal-Guinee aan 'n poging om die regering van Teodoro Obiang Nguema Mbasogo in 'n staatsgreep omver te werp. Hy is aangekla dat hy 'n voorspan van 18 huursoldate gelei het in die staatsgreeppoging, terwyl 70 ander per vliegtuig van Zimbabwe sou aansluit. Du Toit is gevonnis tot 34 jaar gevangenisstraf.

Sy rol in die staatsgreep was blykbaar om huursoldate uit te rus met wapens (AK-47's), RGP's en mortiere. Hy moes ook die beheer van Malabo-lughawe oorneem. Hy het besigheidsverbintenisse met Armengol Ondo Nguema, die broer van President Obiang gehad. Du Toit se vrou voer aan dat hy in die tronk gemartel is om bekentenisse af te lê. Die Britse sakemanne Mark Thatcher en Simon Mann word as die beplanners van die staatsgreep beskou.

## Verdere leesstof 
*  James Brabazon: My Friend the Mercenary, Grove Press (22 Maart 2011),  Biografie van Nick du Toit.
Teodoro Obiang Nguema Mbasogo

**Teodoro Obiang Nguema Mbasogo** (gebore 5 Junie 1942) is sedert 1979 die president van Ekwatoriaal-Guinee.

[duimnael|links|President Mbasogo saam met [Condoleezza Rice, die Amerikaanse Minister van Buitelandse Sake in April 2006.]]
Obiang, wat verskeie regeringsposte, insluitende die hoof van die berugte Black Beach-tronk, beklee het, het op 3 Augustus 1979 sy oom in 'n bloedige staatsgreep omver gewerp. Die aard van Obiang se regering is nie-demokraties, aangesien opposisie nie toegelaat word nie. Hy word ook beskuldig van korrupsie en magsmisbruik. Ekwatoriaal-Guinee is tans 'n eenpartystaat wat deur die *Democratic Party of Equatorial Guinea* (PDGE) beheer word. Die grondwet verskaf aan Obiang wye magte, insluitend die reg om deur dekrete te regeer.

Soos vorige Afrika diktators, het Obiang ook sekere titels aan homself toegeken. Dit sluit in: "heer van die eilande Bioko, Annobón en Río Muni." Hy verwys ook na homself as "El Jefe" (die baas).

In Maart 2004 het Obiang aangekondig dat 'n staatsgreep teen hom beplan is deur die intelligensiedienste van die VSA, Brittanje en Spanje, gelei deur Mark Thatcher en Simon Mann. Kort daarna is 15 mense in Ekwatoriaal-Guinee gearresteer, asook 'n vliegtuig vol huursoldate in Zimbabwe wat blykbaar na die land op pad was. Hierdie gebeure is in die 2006-Britse film *Coup!* verewig. Die huursoldate wat in Zimbabwe in hegtenis geneem is, insluitend Mann, is tronk toe gestuur. Obiang het aangevoer dat die Weste Severo Moto Nsá as president wou instel.

Die Suid-Afrikaner, Nick du Toit, is as die leier van die huursoldate in Ekwatoriaal-Guinee aangekla en tot 34 jaar tronkstraf gevonnis.

Obiang word geteister deur terminale prostaatkanker en die president wil na bewering hê sy seun, Teodorín Nguema Obiang, moet hom opvolg. Dit word deur 'n ander moontlike opvolgingskandidaat teengestaan: Armengol Ondo Nguema.

In November 2021 is Teodoro Obiang Nguema Mbasogo op sy party se kongres aangestel as 'n kandidaat vir 'n sesde termyn in die 2023-verkiesing.
.rw

**.rw** is die Internettopvlakdomein vir Rwanda.

## Sien ook 
* Lys van Internettopvlakdomeine

## Eksterne skakels 
* IANA .rw whois informasie
* AfriDNS - Informasie over Afrikaanse topvlakdomeine 
* NIC.rw - domeinregistrasie
Cesare Valletti

**Cesare Valletti** (gebore 18 Desember 1922 in Rome - oorlede 13 Mei 2000 in Genua) was 'n Italiaanse operasanger. Hy was een van die groot liriese tenore van die tydperk na die Tweede Wêreldoorlog.

## Biografie 
Valletti is as seun van 'n dokter gebore en het onder legendariese tenoor Tito Schipa gestudeer. Hy het sy debuut in Bari gemaak in die rol van Alfredo in La Traviata in 1947. 

Hy het sy repertorium geleidelik opgebou terwyl hy in geringer operahuise in die hele Italië opgetree het. Sy eerste optrede in La Scala in Milaan was in 1950 in die rol van Fenton. In dieselfde jaar is hy ook genooi op in Rossini se Il Turco in Italia teenoor Maria Callas te sing. Vyf jaar later het hy getriomfeer in die rol van Elvino in Bellini se La Sonnambula, ook teenoor Callas, met Leonard Bernstein op die podium. 

In 1953 het hy sy debuut in die VSA gemaak toe hy Werther vir die eerste keer gesing het en in 1958 het hy Engeland oorrompel in 'n uitstaande produksie van La Traviata teenoor Callas in Covent Garden. Don Ottavio, Ernesto, Alfredo, Ferrando, des Grieux, Nemorino, Lindoro en Don Ottavio is as sy beste rolle beskou en hulle het in al die wêreld se voorste operahuise gesing.

Hy was ook 'n gereelde gas op die feeste van Glyndebourne, Aix-en-Provence en Verona. Sy loopbaan by die Metropolitan-operageselskap in New York het tot 1960 geduur nadat hy daar 79 keer verskyn het en nog 35 keer saam met die geselskap op ander plekke. Die einde van sy verbintenis met die Met het gekom toe Rudolph Bing, die bestuurder van die Met, hom uit die rolverdeling van 'n nuwe opvoering van L’Elisir d’Amore gehaal het. Daaropvolgende uitnodigings van die Met om daar op te tree, het hy van die hand gewys.  

Hy het sy loopbaan in 1968 laat vaar, waarna hy hom by sy skoonpa in hulle familie-onderneming aangesluit het. Hy is in die jaar 2000 aan 'n hartaanval oorlede terwyl hy behandeling vir kanker ondergaan het.

## Sy stem 
Valletti het 'n ligte maar buigsame tenoorstem, eie aan Italiaanse lirisisme, gehad. Sy stem was buitengewoon suiwer, maar nie so soet soos byvoorbeeld dié van Tito Schipa, Ferruccio Tagliavini of Beniamino Gigli nie, maar sy tegniek het dié van ander soortgelyke tenore oortref. Sy verskyning in Bellini se La Sonnambula onder Bernstein word as een van die hoogtepunte in opera beskou. 

## Opnames 
'n Keur van sy opnames kan by eMusic  afgelaai word, waar daar ook na 30-sekonde-uittreksels geluister kan word. Sy volledige Falstaff van Verdi is ook op twee verskillende etikette uitgereik asook hoogtepunte uit La Betulia liberata van Wolfgang Amadeus Mozart.

## Verwysings
Pous Pius I

**Pius I** was die tiende pous van die Rooms-Katolieke Kerk.

## Biografie 
Pous Pius I is in Illyrië gebore vermoedelik in die dorp Aquileia in Noord-Italië en oorlede in 157 of 161. Die naam Pius beteken “Die Vrome”. In 140 of 146 volg hy Pous Higinus op en word na sy dood opgevolg deur Pous Anicetus. Sy vader se naam was Rufinus en sy broer Hermas. Hermas was waarskynlik die skrywer van Die Herder van Hermas. Hermas noem homself 'n slaaf, dit versterk die vermoede dat Pius I self 'n vrygelate slaaf was.

## Pontifikaat 
Hy word beskou as die oprigter van een van die oudste kerke in Rome, die Santa Pudenziana. Hy het baie met die gnostisisme te kampe gehad.

## Verering 
Pius I sou met 'n swaard vermoor gewees het. Hy word as martelaar en heilige vereer en word in die brevier genoem. Sy feesdag is op 11 Julie.

## Verwysings 
* Duchesne, (Ed.) Liber Pontificalis, I.
* Preuschen, (Ed.) Analecta I, Tubingen 1910.

## Eksterne skakels 
* 
* 

## Nota 
Saamgestel uit die Nederlandse, Engelse en Duitse wiki.

## Opvolging 
|}
SC Fürstenfeldbruck

**SC Fürstenfeldbruck** is 'n sportklub uit Fürstenfeldbruck in die deelstaat Beiere in Duitsland, veral bekend vir sy sokkerafdeling.

Die klub is in Augustus 1919 gestig en het ook afdelings vir pluimbal en tafeltennis. Fürstenfeldbruck se beste prestasie was om in die 1970’s in die *Amateurliga Beiere* te speel, destyds die derde hoogste vlak.

## Onlangse ligaposisionering 
## Eksterne skakels 
* Amptelike klubblad
Kladow

**Kladow** [ˈklaːdoː] is die mees suidelike geleë stadsbuurt in die Berlynse administratiewe distrik Spandau.

Kladow word in die noorde deur die stadsbuurt Gatow, in die ooste en suidooste van die Havel-rivier en in die weste en suidweste deur die deelstaat Brandenburg begrens. Hier lê ook Gatow se buurdorpe Sacrow en Groß-Glienicke. Met sowat 14&nbsp;000 inwoners behoort Kladow tot die Berlynse stadsbuurte wat hulle dorpskarakter bewaar het.

## Geskiedenis 
duimnael|links|Die Lugmagmuseum op die voormalige militêre Britse lughawe 
Die eerste historiese verwysing na die dorp as *Clodow* dateer van 1267 en maak van Kladow een van die oudste landelike nedersettings in die distrik Spandau. 'n Groter aantal mense het hulle eers teen die begin van die 19de eeu in die voormalige boeredorp gevestig.

Met die skepping van Groot-Berlyn (Duits: *Groß-Berlin*) in 1920 is Kladow by die Duitse hoofstad ingelyf. In die jare 1934 en 1935 het die plaaslike vliegveld ontstaan wat na die Tweede Wêreldoorlog by die noordelike stadsbuurt Gatow ingesluit is. As Gatow-lughawe was dit naas Berlyn-Tempelhof en Berlyn-Tegel een van die drie lughawens in die hoofstad wat gedurende die Berlynse Lugbrug deur geallieerde lugmagte gebruik is.

## Huidige karakter en besienswaardighede 
Kladow is vandag nog steeds 'n dorp in die metropool. 'n Aantal historiese geboue soos die landgoed Neukladow (1800) en die dorpskerk (1818) dateer uit die 17de en 18de eeu. Nogtans is daar ook nuwe woonkwartiere opgerig soos die Finse buurt uit die jare 1959/1960 (*Finnenhaussiedlung*, 'n kwartier wat in 'n tipies Finse boustyl uitgevoer is).

Nadat die Gatow-lughawe gedeeltelik weer by Kladow ingesluit is, is die nuutste bouprojek *Landstadt Gatow* aangepak. 'n Nuwe winkelsentrum, die *Cladow-Center*, het tot 'n strawwe mededinger vir winkels in die ou dorspskern ontwikkel.

## Vervoer 
Die Berlynse openbare vervoeronderneming BVG verbind Kladow deur busdienste met die middestede van Spandau, Potsdam en Berlyn. Daar is ook 'n gereelde pontdiens tussen Kladow en die stadsbuurt Wannsee in die suidweste van Berlyn.

## Eksterne skakels 
* Die kroniek van Kladow 
* Beelde van Kladow 
* Aanlyn-nuusblad vir Kladow en sy omgewing
Elektronvolt

Die **elektronvolt** (simbool **eV**) is 'n eenheid van energie. Dit is die hoeveelheid kinetiese energie wat 'n enkele onverbonde elektron verkry as dit deur 'n elektrostatiese potensiaalverskil van een volt in 'n vakuum versnel word. In ander woorde gestel is dit gelyk aan een volt (1 volt = 1 joule per coulomb) vermenigvuldig met die lading van 'n enkele elektron.

'n Elektronvolt is 'n baie klein hoeveelheid energie:
: 1 eV = 1.602 176 53 e−19 J.  (of ongeveer 0.160 aJ)

Die elektronvolt as eenheid word deur die SI aanvaar (maar nie aangemoedig nie). Dit word algemeen gebruik in Vastetoestand-, Kern- en partikelfisika, dikwels saam met die voorvoegsels m, k, M, G of T. 

Ionisasie-energieë en ander atoomeienskappe word dikwels aangehaal in terme van elektronvolt, veral in ouer tekste.

## Verwysings
VSK Osterholz-Scharmbeck

**VSK Osterholz-Scharmbeck** is 'n sportklub uit Osterholz-Scharmbeck in die deelstaat Neder-Sakse in Duitsland, veral bekend vir sy sokkerafdeling. 

Die klub het ontstaan deur 'n reeks samesmeltings tussen *Scharmbecker-Osterholzer Turnverein/Scharmbecker Turnerbund von 1848*, *Turnverein „Gut Heil“ Osterholz* , *Pyramidenclub Osterholz „Frisch auf“*, *Arbeiter-Turn- und Sportverein Osterholz-Scharmbeck* en die sokkerklub *Fußballverein Preußen 09*. Voor die samesmelting met Preußen 09 het die klub nie sokker aangebied nie. In die 1930’s was die klub bekend as *Sportverein Preußen 09 Osterholz-Scharmbeck* en dis later herdoop na *Spielvereinigung Osterholz-Scharmbeck, vormals Preußen 09*. Na die Tweede Wêreldoorlog is die klub deur die Geallieerdes ontbind, maar dis weer in Februarie 1946 herstig as *Verein für Sport und Körperpflege Osterholz-Scharmbeck*, die huidige naam. 

Die klub speel sedert 2006 in die Oberliga Noord. Behalwe sokker, bied die klub ook heelwat ander sportsoorte, insluitend die binneshuise sportsoort prelbal.

## Onlangse ligaposisionering 
## Eksterne skakels 
*Amptelike klubwerf
*Amptelike webwerf van die sokkerafdeling
SK Yeşilyurt Berlyn

**SK Yeşilyurt Berlyn** is 'n sokkerklub uit die Moabit-distrik van Berlyn, die hoofstad van Duitsland. 

Die huidige klub is in 2007 gestig as opvolger vir *SV Yeşilyurt Berlyn* wat in 1973 gestig is deur 'n groep etniese Turke. 

Die klub se grootste prestasie was om die Verbandspokal Berlyn in 2001 te wen (ook bekend as die *Paul Rusch*-beker), wat die klub toegang gegee het tot die hoofrondte van die DFB-Pokal. Hier is die klub in die eerste rondte met 2-4 deur SC Freiburg uitgeskakel. Die klub se tradisionele Berlynse teenstander (voor die ontbinding) was Türkiyemspor Berlyn.

In 2007 is die klub bankrot verklaar en uit alle kompetisies geskors. 'n Groot groep lede het by Berlin AK 07 aangesluit, maar die twee klubs kon nie saamsmelt nie as gevolg van Berlin AK 07 wat self ook finansiële probleme ondervind het. Na die klub se ontbinding het die heroprigting onder die huidige naam onmiddellik gevolg, maar die klub moes weer onder begin in die Berlynse Kreisliga C op die 11de vlak van die Duitse sokkerstruktuur.

## Onlangse ligaposisionering 
## Eksterne skakels 
* Amptelike klubblad 
*Abseits Guide to German Soccer
Pous Anicetus

**Anicetus** was die elfde pous van die Rooms-Katolieke Kerk.

## Biografie 
Pous Anicetus is gebore in Sirië in die dorp Emesa, iewers tussen 92 en 100 en oorlede in 153 of 168. In 150 of 157 volg hy Pous Pius I op en word na sy dood opgevolg deur Pous Soter. Die naam Anicetus beteken “onoorwonne”.

## Pontifikaat 
Hy begin as eerste kettery aan bande te lê, deur ongewenste strominge (soos die gnostisisme en montanisme) te verbied. Hy verbied ook priesters om lang hare te dra om hulle te onderskei van gnostici. Met Polikarpus ('n dissipel van Johannes die Evangelis) debatteer hy oor die viering van die Paasfees. Polikarpus en sy kerk in Smirna vier Paasfees op 14 Nisan ('n Joodse maand) wat ooreenkom met die kruisdood van Jesus van Nasaret, terwyl die res van die Kerk dit op die volgende Sondag gevier het ter herdenking aan die opstanding. Die vroeë Christelike historikus Hegesippus het die pous geraadpleeg, iets wat dikwels gesien word as 'n bewys vir die magsbasis van die Rooms-Katolieke Kerk in sy tyd.

## Verering 
Anicetus is 'n martelaar en word as heilige vereer. Moontlike sterfdatums is 16, 17 of 20 April. Sy feesdag is op 20 April.

## Verwysings 
* Duff, Eamon. *Saints and Sinners: A History of the Popes*, Yale University Press, 2001, bl. 13. 
* Maxwell-Stuart, P. G. *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson, 2002, bl. 19. .

## Eksterne skakels 
* 
* 
* Ökumenisches Heiligenlexikon

## Nota 
Saamgestel uit die Nederlandse, Engelse en Duitse wiki.

## Opvolging 
|}
Theuns Botha

**Theuns Botha** is 'n afgetrede Suid-Afrikaanse politikus en die voormalige leier van die Demokratiese Alliansie in die Wes-Kaap. 

## Loopbaan 
Sy politieke loopbaan het in 1995 begin as raadslid van die destydse Riversdal Munisipaliteit. In 2000 word hy die burgemeester van Langeberg, wat bestaan uit Riversdal, Stilbaai, Heidelberg en Albertinia. In 2000 is hy as burgemeester van die Hessequa Plaaslike Munisipaliteit verkies.

Botha is in 2002 verkies tot DA-provinsiale leier van die Wes-Kaap en in April 2004 word hy verkies as lid van die Wes-Kaapse Provinsiale Parlement. Hy beklee op daardie stadium die amp as leier van die opposisie.

## Eksterne skakels 
* Botha se profiel
Pous Soter

**Soter** was die twaalfde pous van die Rooms-Katolieke Kerk.

## Biografie 
Pous Soter(us) is gebore in die dorp Fondi in Campanië, maar sy geboortedatum is onbekend. In 162 of 168 volg hy Pous Anicetus op en word in 170 of 177 na sy dood opgevolg deur Pous Eleuterus. Die naam ‘Soter’ beteken redder, verlosser of heiland.

## Pontifikaat 
Pous Soter staan bekend as die ‘pous van die liefdadigheid’. Hy het met die montaniste te kampe gehad tydens sy bewind. Hy het beslis dat 'n huwelik slegs geldig is as dit deur 'n priester ingeseën is. Hy sit Pous Anicetus se beleid voort met die jaarlikse viering van die Paasfees in Rome.

## Verering 
Pous Soter is gemartel tydens die christenvervolging onder Markus Aurelius en word as heilige vereer, sy feesdag is op 22 April. Hy is begrawe in die Callixtus katakombe in Rome.

## Verwysings 
## Eksterne skakels 
* 
* 

## Nota 
Saamgestel uit die Nederlandse, Engelse en Duitse wiki.

## Opvolging 
|}
Patty Duncan

duimnael|Patty Duncan, Lid van die Nasionale Vergadering.
**Patty Duncan** was 'n lid van die provinsiale wetgewer van die Wes-Kaap vir die Demokratiese Alliansie, nadat sy na afloop van die nasionale en provinsiale verkiesing van 2004 haar setel in die munisipale raad van Saldanhabaai ontruim het om die posisie in te neem. Na afloop van die verkiesing in 2009 het sy haar plek in die nasionale parlement ingeneem. Sy is ook kiesafdelingvoorsitter van Saldanhabaai. Duncan en haar gesin woon op Langebaan.
Johanna Stoffels

duimnael|regs|Johanna Stoffels
**Johanna Stoffels** is die sedert 29 Mei 2007 die burgemeester van die munisipaliteit Saldanhabaai, ná sy die tussenverkiesing op Hopefield op 23 Mei 2007 as onafhanklike kandidaat met 1&nbsp;285 stemme teenoor die ANC-kandidaat se 985 gewen het.

Sy was voorheen burgemeester van Hopefield en van Saldanhabaai, asook die speaker van die munisipale raad. Sy het vroeg in 2007 uit die ANC bedank uit protes teen wat sy beskou het as verdeeldheid in die Wes-Kaapse party.
Melindi Charle

**Melindi Charle** is 'n sanger van die Weskus van Suid-Afrika. Sy het vroeër as die "Marilyn Monroe van Suid-Afrika" bekend gestaan, maar het haar beeld verander ná die vrystelling van haar album "Einde Van die Reënboog" toe sy haar op Langebaan en toe Jacobsbaai aan die Weskus gevestig het.

## Verwysings 
## Eksterne skakels 
* Melindi Charle se webwerf 
* *Bolla* op YouTube
* *Oom Samie se winkel* op YouTube
Marius Fransman

duimnael|Marius Fransman, 2013

**Marius Fransman** (gebore 15 Augustus 1969) is 'n Suid-Afrikaanse politikus. Hy het gedien as Leier van die Opposisie in die Wes-Kaapse Provinsiale Parlement van 2014 tot 2016, en as Voorsitter van die Wes-Kaap African National Congress van 2011 tot 2016. Hy het gedien as Adjunkminister van Internasionale Betrekkinge en Samewerking in die kabinet van Jacob Zuma. Van 2009 tot 2014 was hy 'n lid van die Nasionale Vergadering. Fransman het van 1999 tot 2009 en weer van 2014 tot 2016 as lid van die Wes-Kaapse Provinsiale Parlement gedien.

Hy was 'n lid van die ANC tot en met November 2016 toe hy vir vyf jaar uit die party geskors is nadat die party se tugkomitee hom skuldig bevind het aan wangedrag. Hy verskyn op 14 Augustus 2019 in die Kimberley-landdroshof in die Noord-Kaap op 'n aanklagte van seksuele aanranding. Die ANC het gereageer met die opheffing van Fransman se skorsing as partylid. Lerumo Kalako, tussentydse ANC Wes-Kaapse voorsitter, het gesê Fransman is welkom om weer lid van die party te word. 

Fransman het in Januarie 2024 na vore getree as een van die leiers van 'n nuwe party genaamd die People's Movement for Change (PMC), wat bestaan uit leiers oor verskeie sektore, insluitend godsdiens, politiek en die burgerlike samelewing. Hy het gesê dat sy voormalige party nie die samelewing vorentoe kan neem nie, met verwysing na die versuim om kwessies van werkloosheid, regstelling en ongelykheid aan te spreek.

## Verwysings
FSV Budissa Bautzen

**Budissa Bautzen** is 'n sokkerklub uit Bautzen in die deelstaat Sakse in Duitsland.

Die klub is op 24 Mei 1904 gestig as *Sportverein Budissa Bautzen*. Die klub is in 1907 herdoop na *Sportverein Budissa 04* en het in 1913 die kampioen van die *Gau Oberlausitz* geword. Na die Tweede Wêreldoorlog is die klub deur die Geallieerdes ontbind en in 1946 heropgerig as *Sparte Süd*. In 1950 het die klub met *Sparte West* saamgesmelt om *BSG Motor Bautzen* te vorm.

Bautzen het voor die hereniging van Duitsland nooit hoër as die DDR-Liga (tweede vlak) gevorder nie en het meestal op die derde of vierde vlak meegeding. Na die Duitse hereniging in 1990 het die klub sy tradisionele (huidige) naam teruggeneem.

## Onlangse ligaposisionering 
## Eksterne skakels 
* Amptelike klubblad
Heiligendamm

**Heiligendamm**, 'n strandoord in die Mecklenburgse Baai van die Oossee, is 'n stadsbuurt van Bad Doberan, 'n stad in die Duitse deelstaat Mecklenburg-Voorpommere.

Heiligendamm is die oudste strandoord in Duitsland en word vanweë sy spierwit huise langs die strand ook die "Wit Stad aan die See" genoem. Dit het danksy die spitsberaad van die G8-state, wat hier in Junie 2007 plaasgevind het, internasionale bekendheid verwerf.

## Geskiedenis 
duimnael|links|250px|Die kasteel Hohenzollern wat vandag deel uitmaak van die *Grand Hotel Kempinski*.
Die naam van Heiligendamm is afgelei van 'n groot steenhoop - die oorblyfsel van 'n morene uit die Ystydperk, wat later deur die see blootgelê is. Volgens 'n ou legende is die stene na aanleiding van die gebede van Sistersiënser-monnike deur die Oossee opgehoop.

Die eerste baaier, wat die dorp tot 'n strandoord laat uitbou het, was groothertog Frederik Frans I van Mecklenburg in 1793. Hy is deur sy arts aangeraai om 'n sanatorium aan die see te laat oprig. Die dorp is nog sowat tagtig jaar lank deur die vorstehuis beheer, en 'n gedenksteen herinner vandag aan die stigter van Heiligendamm.

Die argitekte Johann Christoph Heinrich von Seydewitz, Carl Theodor Severin en Georg Adolph Demmler het in die tydperk tussen 1793 en 1870 die strandoord in die klassisistiese boustyl ontwerp, wat sedert sy stigting as die pragtigste in Duitsland beskou word.
Pous Eleuterus

**Eleuterus** was die dertiende pous van die Rooms-Katolieke Kerk.

## Biografie 
Pous Eleuterus is gebore in Nicopolis in Epirus (Griekeland) en oorlede op 24 Mei 185 of 193. In 171 of 177 volg hy Pous Soter op en word na sy dood opgevolg deur Pous Victor I. Hy is pous tydens die keiserlike bewind van Markus Aurelius en Commodus. Sy tydgenoot Hegesippus skryf dat hy 'n diaken was in die gemeente van Rome tydens Pous Anicetus en Pous Soter. Die naam Eleuterus beteken ‘bevryder’.

## Pontifikaat 
Die Liber Pontificalis beweer dat hy 'n briefwisseling gevoer het met 'n Britse koning Lucius van Brittanje, wat homself wou bekeer tot die Christendom. Daar is egter min bewys vir die stelling (Lees hier meer in Engels).

Gedurende sy pontifikaat probeer hy vergeefs om eenheid in die Kerk te bewerkstellig, maar moet uiteindelik die gnostici soos die montaniste, die marcioniste en die valentiniste uit die Kerk verban.

### Eleuterus en die Montaniste 
Die Montaniste het hulle oorsprong in Klein-Asië en verbrei na Rome en Gallië in die tweede helfte van die 2de eeu, rond die bewind van Eleuterus. Die besondere aard van die kettery het dit moeilik gemaak vir die Christene om standpunt daarteen in te neem. Gedurende die geweldadige vervolgings in Lyon in 177 het plaaslike aanhangers uit die gevangenis oor die nuwe beweging aan die gemeentes in Klein-Asië en Frigië en ook aan Pous Eleuterus geskryf. Die boodskapper was ouderling Irenaeus later biskop van Lyon. Eusebius beweer dat die Christene in Lyon, hoewel gekant teen die Montaniste, geduld bepleit het om kerkeenheid te bewaar.

Presies wanneer die Rooms-Katolieke Kerk sterk standpunt teen die Montaniste ingeneem het, is nie bekend nie. Tertullianus beweer dat 'n biskop van Rome 'n paar versoenende briewe aan die Montaniste geskryf het, maar dat die briewe later teruggetrek is.

In Rome het die Gnostici en die Montaniste aangehou om teen die Rooms-Katolieke Kerk te preek. Pous Eleuterus het toe (waarskynlik) 'n dekreet uitgevaardig waarin staan dat geen soort voedsel vir Christene onaanvaarbaar is.

## Verering 
Dit is moontlik dat Eleuterus 'n martelaar was. Hy word as heilige in die Rooms-Katolieke Kerk vereer. Sy feesdag is op 26 Mei. Hy is oorspronklik begrawe in Vatikaanstad naby Petrus. Later is liggaam oorgebring na die kerk San Giovanni della Pigna naby die Panteon. In 1591 is sy stoflike oorskot opnuut verskuif na die kerk Santa Susanna op versoek van Camilla Peretti, die suster van Pous Sixtus V.

## Eksterne skakels 
* 
* 

## Nota 
Saamgestel uit die Nederlandse, Engelse, Duitse en Franse wiki's.

## Opvolging 
|}
SV 19 Straelen

**SV 19 Straelen** is 'n sportklub uit Straelen in die deelstaat Noord-Rynland-Wesfale in Duitsland, veral bekend vir sy sokkerafdeling.

Die klub se grootste prestasie was om die hoofrondte van die DFB-Pokal te haal in 1998 (verloor 4-7 teen Fortuna Düsseldorf).

Benewens sokker, bied die klub ook atletiek, pluimbal, basketbal, handbal, karate, swem, judo, gimnastiek en vlugbal aan.

## Onlangse ligaplekke 
## Eksterne skakels 
* Amptelike klubblad
Pous Victor I

**Victor I** was die veertiende pous van die Rooms-Katolieke Kerk.

## Biografie 
Pous Victor I is waarskynlik in Afrika gebore van Berberafkoms, maar Hieronimus van Stridon beweer dat hy 'n Romein was. Hy word getel as een van die drie pouse uit Afrika. Hy is in Rome oorlede in 197 of 201. In 186 of 189 volg hy Pous Eleuterus op en word na sy dood opgevolg deur Pous Zefirinus. Die naam Victor beteken ‘oorwinnaar’.

## Pontifikaat 
Tydens sy bewind word die biskop van Rome erken as die belangrikste mag in die Rooms-Katolieke Kerk. Hy verander ook die amptelike taal van die kerk van klassieke Grieks na Latyn. Die gebruik van Latyn in die erediens word egter nie algemeen voor die tweede helfte van die 4de eeu nie.

Die uniforme viering van Paasfees op die Sondag na die lydensweek is deur hom afgedwing. Hy maak 'n einde aan die gebruik van die Christene in Klein-Asië om Paasfees op 14 Nisan ('n maand in die Joodse kalender) te vier. Pous Pius I was tolerant ten opsigte van die gebruik.

Hy staan bekend as intolerant ten opsigte van andersdenkendes en het 'n hele paar biskoppe soos Polikratus van Efese en Theodotus van Bisantium geëkskommunikeer (die sakramente ontsê) ondanks die feit dat die Christene nog volop vervolg is. Die gnostisisme is ook hard aangepak.

## Verering 
Victor I word as heilige deur die Rooms-Katolieke Kerk vereer. Sy feesdag is op 28 Julie.

## Verwysings 
* Kung, Hans. 2003. The Catholic Church: A Short History.  The Modern Library.  
* Vincent Serralda et André Huard, ''Le Berbère...Lumière de l'Occident'', bl. 50–52, Nouvelles Editions Latines, Paris, 1990 ()

## Eksterne skakels 
* 
* 
* Ökumenisches Heiligenlexikon

## Nota 
Saamgestel uit die Nederlandse, Engelse, Duitse en Franse wiki’s.

## Opvolging 
|}
Yperiet (skildery)

**Yperiet** is 'n skildery van die Vlaamse skilder Jan Theuninck, gemaak in 2004.

Die skildery beskryf die verskrikkinge van die chemiese oorlog en die duisende slagoffers
as gevolg hiervan.

Die werk is geskilder met akriel op doek en is 70&nbsp;cm hoog en 100&nbsp;cm breed.

## Eksterne skakel 
* Museum vir Vrede, Nederland
Maltahöhe

**Maltahöhe** is 'n dorp in die suide van Namibië. Maltahöhe lê 110&nbsp;km wes van Mariental in die streek Hardap en het 'n geskatte bevolking van 2&nbsp;338 in 2007 gehad. Die dorp is aan die teerpad C 19 geleë.

Maltahöhe het sy naam van die Duitser, Henning von Burgsdorff, gekry. Hy was bevelvoerder van 'n garnisoen van die Duitse koloniale administrasie en het die dorp die naam van sy vrou, Malta, gegee. "Höhe" beteken "hoogte" in Duits. Die Duwisib-kasteel lê 72&nbsp;km suidwestelik van Maltahöhe.

## Bronne 
* Raper, P.E., *Dictionary of South African Place Names*, Lowry Publishers, Johannesburg, 1987.
* World Gazetteer
Yperiet

**Yperiet**, of **mosterdgas**, is 'n chemiese wapen, vir die eerste keer gebruik deur die Duitsers in die Eerste Wêreldoorlog.

Swaelmosterd is 'n dik helder amberkleurige olierige vloeistof by omgewingstemperatuur, maar word 'n vaste stof by 13-14 °C. Dit is swaarder as water as 'n vloeistof en swaarder as lug as 'n damp. Dit is nie maklik brandbaar nie. Die dampe is swaarder as lug; hulle is baie giftig en kan deur die vel geabsorbeer word. Die effekte van blootstelling aan die materiaal sluit blindheid in wat vertraag kan optree. Dit kom nie natuurlik in die omgewing voor nie. Dit word dikwels mosterd*gas* genoem, maar swawelmosterd sal waarskynlik nie dadelik in 'n gas verander as dit by gewone temperature vrygestel word nie. 

As 'n suiwer vloeistof is dit kleurloos en reukloos, maar wanneer dit met ander chemikalieë gemeng word, lyk dit bruin en het 'n knoffelagtige reuk. Swaelmosterd is in chemiese oorlogvoering gebruik. Dit is tydens die Eerste en Tweede Wêreldoorloë in groot hoeveelhede gemaak. Dit is glo in die Iran-Irak-oorlog in 1980-1988 gebruik. Dit word nie tans in die Verenigde State gebruik nie, behalwe vir navorsingsdoeleindes, en die Amerikaanse departement van verdediging het alle oorblywende voorraad swaelmosterd teen 2004 vernietig.

Swaelmosterd (SM) het twee relatief nie-selektiewe elektrofiele sentrums. Aanvanklike reaksies van SM met water en glutathion, plus die oksidasie van swael, lei tot die vorming van baie metaboliete. Hierdie metaboliete word in urine uitgeskei, waarvan tien in die rot geïdentifiseer is. SM vorm sulfoniumione in die liggaam en alkileer DNA wat lei tot die breek van DNA-kettings en seldood. As gevolg van die sterk elektrofiele eienskap van die sulfoniumioon, bind swaelmosterd aan 'n verskeidenheid sellulêre makromolekules.

## Toksiese eienskappe
Dit is 'n sitotoksiese en alkielerende verbinding. Inaseming, die hoofweg van blootstelling, veroorsaak respiratoriese en sistemiese toksisiteit. Die oë is die sensitiefste organe, maar die respiratoriese kanaal is die belangrikste teikenorgaan. Yperiet is lipofiel en versamel in die brein- en vetweefsel.

## Verwysings
Hentiesbaai

**Hentiesbaai** is 'n kusdorp en strandoord wat in die distrik Erongo aan die C34-pad aan die Atlantiese Oseaan lê. Die dorp is 70&nbsp;km noord van Swakopmund geleë. Hentiesbaai het 'n geskatte bevolking van 7&nbsp;569 in 2023 gehad.

Die Omarururivier mond by Hentiesbaai uit en Kaap Kruis lê 70&nbsp;km noord van die dorp.

## Sien ook 
* Gereformeerde kerk Hentiesbaai

## Verwysings 
## Eksterne skakels 
* hentiesbay.com
OSC Vellmar

**OSC Vellmar** is 'n sportklub uit Vellmar in die deelstaat Hessen in Duitsland, veral bekend vir sy sokkerafdeling.

Die klub is in 1892 gestig as *ÄTV Obervellmar*. In 1933 is die klub deur die Nazi’s gedwing om met *ATSV Obervellmar* saam te smelt om *TuS Obervellmar* te vorm, aangesien beide klubs as werkersverenigings as ideologies onwelkom beskou is.

Die klub is in 1976 herdoop na die huidige naam.

Benewens sokker het die klub ook afdelings vir gewigoptel, inline-hokkie, budo, handbal, taekwondo, dans, tafeltennis, gimnastiek en wintersport.

## Onlangse ligaposisionering 
## Eksterne skakels 
* Amptelike klubwerf
Die volharding van herinnering

*Die skildery wat hier bespreek word, kan besigtig word by die webwerf van die *Museum of Modern Art*, waar dit tans gehuisves word.*

***La persistencia de la memoria*** (1931) of ***Die volharding van herinnering*** (ook bekend onder die Engelse titel, *The Persistance of Memory*) is moontlik een van die bekendste skilderye deur die kunstenaar Salvador Dalí. Die skildery is bekend vir sy beelde van sagte, verwelkte sakhorlosies.

Die Museum of Modern Art (MoMA, "Museum van moderne kuns") in New York besit die skildery sedert 1934. Dit is vertoon by die Tate Modern in Londen, vanaf 1 Junie tot 9 September 2007, as deel van 'n uitstalling getiteld *"Dalì and Film"*. Daarna het dit gereis na die Los Angeles County Museum of Art (14 Oktober 2007 - 6 Januarie 2008) en die Salvador Dalì Museum, in St. Petersburg, Florida (1 Februarie - 1 Junie 2008). Dit het na sy tuiste teruggekeer by die Museum of Modern Art in Junie 2008 as deel van die uitstalling *"Dalí and Film"* wat van 29 Junie tot 15 September 2008 gestrek het.

## Beskrywing 
Die skildery is 'n olieverfskildery op doek, met 'n grootte van 24 × 33cm. Hierdie bekende surrealistiese werk het die beeld van sagte, verwelkte sakhorlosies bekendgestel, 'n tema wat Dalí sou herhaal in Die uiteenvalling van die volharding van herinnering (1952-1954). Daar is drie sulke horlosies te sien in hierdie skildery: een is oor die kant van 'n groot bruin blok in die linker-onderkantste hoek gedrapeer en het 'n vlieg op. 'n Tweede hang oor 'n enkele tak wat spruit uit 'n skynbaar dooie boomstam wat op dié bruin blok staan. In die middel van die skildery is daar 'n vervormde gesig (waarskynlik die kunstenaar self s'n) wat op 'n sofa lyk, die derde horlosie is oor die rugkant van hierdie "sofa" gedrapeer. Dalí het self na hierdie horlosies as die "camembert van tyd" verwys, omdat die idee by hom opgekom het toe hy besig was om op 'n warm dag in Augustus na 'n loperige stukkie Camembertkaas te staar.

Naas die drie verlepte sakhorlosies is daar ook 'n helderder sakhorlosie wat op die bruin blok lê en 'n realistiese vorm besit. Dié sakhorlosie is donkerder in kleur en wemel van miere. Saam met die surrealistiese sakhorlosies suggereer dit dat tyd minder absoluut is as wat mens dink. Die miere simboliseer dan ook verganklikheid en vervolgens word tyd as verganklik uitgebeeld.

In die verte is daar 'n oseaan sigbaar met goue kranse aan die regterkant wat die kusgebied in Katalonië, Dalí se tuisland, voorstel.

## Bronnelys 
**The Persistence of Time* by die webwerf van die Museum of Modern Art. Laaste besoek op 5 Junie 2007.
Griekwa-Afrikaans

**Griekwa-Afrikaans** is 'n subvariëteit of dialek ('n taalvariant) van die Oranjerivier-Afrikaanse geolek wat saam met ene Adam, 'n vrygestelde slaaf, op die plek wat later Griekwastad genoem is, aangekom het. Lank het die geolek goed bewaar gebly omdat die kontak na buite beperk was, maar saam met die moderne media soos televisie het die afsterf begin. In Hans du Plessis se bundel *Gewete van Glas* het hy Griekwa-psalms opgeteken. Du Plessis was ook die skrywer van die eerste drama in Griekwa-Afrikaans, *Broerse*. Hier volg die eerste vier versreëls van 'n psalm:

Ek slat my twee oge op:
my kyk vang die verste kop
waarvan sal my hulp nou kom?
My hulp is vannie Jirre, van Hom.

## Bronne 
*Traut, Gouws, Peacock, Snyman: *Raamwerk 10*; Maskew Miller Longman, 2005
Homoniem

**Homonieme** is woorde wat dieselfde spelling het en ook dieselfde klink, maar waarvan die betekenisse verskil. Die verskil in betekenis kan net afgelei word as daar na die konteks waarin dit gebruik word, gekyk word.

## Voorbeelde 
## Sien ook 
* Homograaf, woorde wat dieselfde spelling het, maar nie dieselfde betekenis, klankvorm of oorsprong het nie.
* Homofoon, woorde wat eenders klink, maar die betekenis en spelling verskil.
* Sinoniem, woorde wat dieselfde betekenis het.
* Antoniem, woorde wat die teenoorgestelde betekenis het.

## Eksterne skakels 
*
Luc Tuymans

**Luc Tuymans** (gebore in 1958 in Mortsel) is 'n bekende skilder uit Vlaandere. Hy woon en werk in Antwerpen.

## Eksterne skakels 
* Zeno X Gallery&mdash;Luc Tuymans 
* *De geheime charmes van Luc Tuymans*
Lys van Internettopvlakdomeine

Hier volg 'n lys van topvlakdomeine (Engels: *Top-level domains (TLDs)*) van die Internet.

## Sien ook 
* Domeinnaamstelsel
* Internet TLD
.ec

100px|regs|

**.ec** is die Internettopvlakdomein vir Ecuador.

## Sien ook 
* Lys van Internettopvlakdomeine
* ISO 3166-2:EC

## Eksterne skakels 
* IANA se whois-inligting vir .ec
*NIC.EC - Registro de Dominios .EC del Ecuador
SV Lippstadt 08

**SV Lippstadt 08** is 'n sportklub uit Lippstadt in die deelstaat Noord-Rynland-Wesfale in Duitsland, veral bekend vir sy sokkerafdeling.

Die huidige klub het in 1997 ontstaan uit die samesmelting van *Borussia Lippstadt* en *Lippstädter SV Teutonia*, wat beide in 1908 gestig is. *Teutonia* het in 1921 met *SV Westfalia Lippstadt* saamgesmelt en het tussen 1931 en 1933 in die top-Wesfaalse liga gespeel (eerste vlak).

Tydens die Tweede Wêreldoorlog het die twee klubs tydelik saam met *Luftwaffe Sportverein Lipperbruchbaumas* gespeel as 'n gekombineerde oorlogspan, *KSG Lippstadt*. Hierdie span het die Gauliga Wesfale (Groep 3) gehaal (eerste vlak), maar het nooit 'n ligawedstryd in die Gauliga gespeel nie, aangesien die oorlog dit onmoontlik gemaak het. Na die oorlog is beide *Borussia* en *Teutonia* heropgerig en in 1957 het die twee spanne eerste en tweede geëindig in die Landesliga Wesfale (III).

Die klub se tuisveld, *Stadion am Waldschlößchen*, was voor die samesmelting die tuisveld van *Lippstädter SV Teutonia*.

## Onlangse ligaposisionering 
## Eksterne skakels 
* Amptelike klubwerf